Индиговите деца - 10 години по-късно, Лий Каръл, Джен Тоубър
Индиговите деца - 10 години по-късно, Лий Каръл, Джен Тоубър
------------------------------------------------------------


Индиговите деца? О, да, знам за тях! Гледах някакъв филм за това. Те са онези специални деца, които правят разни странни неща и за тях казват, че имат тъмносини аури, нали?”


Ако и вашето мнение по темата е подобно на това, трябва наистина да прочетете тази книга. Не всички индигови деца са свръхразвити медиуми с тъмносиня аура. Някои от тези тийнейджъри са децата, които сглобяват бомби или носят оръжие в училище, или са смятани за аутсайдери или просто за различни.


Тази книга е за децата на нашата планета, за онова, което наистина се случва с тях; защо правят това, което правят; какво можем да направим самите ние, като родители или наставници, за да им помогнем; и как се справят с този проблем нашите учители и педагози. Освен това много от индиговите деца вече порастнаха и постепенно започват да стават пълноправни членове на нашето общество.


Присъединете се към Лий Каръл и Джен Тоубър, авторите на “Индиговите деца”, за да участвате в задълбоченото и откровено обсъждане на тази тема десет години, след като те за първи път представиха въпроса за индиговите деца пред обществото. Разберете какво казват някои преподаватели във висшите учебни заведения за порастналите индигови тийнейджъри и как известни педагози и психолози решават проблемите и взаимоотношенията с тях. Прочетете какво е мнението на много работодатели за техните млади индигови служители.


Човечеството се развива и всички ние трябва да сме наясно с децата на новото време, които все повече заемат мястото си сред нас. Време е спрем да отричаме тяхното съществуване и да разберем как бихме могли да помогнем на тези деца и млади хора да оцелеят в свят, който не разбират и който все още не може да ги приеме. Нека да им дадем възможност да разкрият своята истинска същност, дарбите, които носят в себе си, защото с развитието на индиговите деца е свързано бъдещето на цялото човечество!

